नगर निगम की टीम ने शहर के बाजारों से हटाया अतिक्रमण
भास्कर संवाददाता | होशियारपुर
नगरनिगम के कार्य साधक अफसर रमेश कुमार के निर्देश पर सुपरिंटेंडेंट तहबाजारी स्वामी सिंह की अगुवाई में टीम ने शहर के बाजारों में दुकानदारों की ओर से सड़कों किए नाजायज कब्जों को हटाया। टीम ने फगवाड़ा रोड, बस स्टेंड, जालंधर रोड, घंटाघर, दाना मंडी, भंगी पुल के आसपास निगम की जगह पर लगाए गए सामान को कब्जे में लिया। उन्होंने दुकानदारों को सामान दुकानों के अंदर रखने की हिदायत दी। कार्य साधक अफसर रमेश कुमार ने बताया कि शहर में हो रही ट्रेफिक की समस्या को घटाने के लिए ही दुकानदारों द्वारा किए जा रहे नाजायज कब्जों को हटाने के लिए यह मुहिम चलाई गई है, जिससे शहर की सड़कों से ट्रेफिक की समस्या को खत्म किया जा सके। स्वामी सिंह की अगुवाई में बनाई टीम में इंस्पेक्टर संजीव अरोड़ा, मुकुल केसर, केहर सिंह, सन्नी, गौरव शर्मा, संदीप कुलविंदर सिंह मौजूद थे।
hin_Deva bho_Deva hin_Deva